**Stredná odborná škola polytechnická a služieb**

**arm. gen. L. Svobodu**

**Bardejovská 715/18**

 **089 01 Svidník**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**CHARAKTERISTIKA ŠKOLSKÉHO VZDELÁVACIEHO PROGRAMU**

* **kaderník**

Príprava v školskom vzdelávacom programe Kaderník v učebnom odbore 6456 H kaderník zahŕňa teoretické a praktické vyučovanie a prípravu. Teoretické vyučovanie je organizované v priestoroch školy a praktické vyučovanie je organizované formou odborného výcviku v škole a priamo na pracoviskách zamestnávateľov.

Trojročný odbor štúdia je koncipovaný homogénne ako odbor profesijnej prípravy v oblasti kaderníckych služieb  so základnými predpokladmi pre výkon obchodno-podnikateľských aktivít.

Predpokladom pre prijatie do učebného odboru je úspešné ukončenie základnej školy a zdravotné požiadavky uchádzačov o štúdium. Pri prijímaní na štúdium sa hodnotí tiež prospech a správanie na základnej škole, záujem uchádzačov o štúdium a výsledky prijímacieho konania. Konkretizácia kritérií na prijímacie skúšky vrátane bodového hodnotenia sú stanovené každoročne.

# Základné údaje o štúdiu

|  |  |
| --- | --- |
| **Dĺžka štúdia:** | 3 roky |
| **Forma štúdia:** | denná |
| **Nevyhnutné vstupné požiadavky na štúdium:** | * + - * + podmienky prijatia na štúdium ustanovuje vykonávací predpis o prijímacom konaní na stredné školy,
				+ zdravotná spôsobilosť uchádzača o štúdium.
 |
| **Spôsob ukončenia štúdia:**  | záverečná skúška |
| **Doklad o dosiahnutom vzdelaní:** | Vysvedčenie o záverečnej skúškeVýučný list |
| **Poskytnutý stupeň vzdelania:**  | Stredné odborné vzdelanieISCED 3C |
| **Možnosti pracovného uplatnenia absolventa:** | Po úspešnom vykonaní záverečnej skúšky je absolvent pripravený vykonávať náročné pracovné činnosti v odvetví kaderníckych služieb v súlade s platnou klasifikáciou zamestnaní. |
| **Nadväzná odborná príprava (ďalšie vzdelávanie):**  | Študijné odbory nadstavbového štúdia pre absolventov trojročných učebných odborov nadväzujúcich na predchádzajúci odbor štúdia – úplné stredné odborné vzdelania na úrovni ISCED 3A |

#

# Charakteristika absolventa

Absolvent trojročného učebného odboru 6456 H kaderník po ukončení štúdia úspešne vykonanou záverečnou skúškou získava prvú kvalifikáciu na úrovni stredného odborného vzdelania.

Absolvent učebného odboru kaderník je kvalifikovaný odborník vo sfére služieb. Pre kvalifikované vykonávanie kaderníckych činností má vedomosti z materiálov, technológie, odborného kreslenia, zdravovedy, psychológie a spoločenskej výchovy, hygieny, bezpečnosti pri práci, z oblasti podnikania v trhovej ekonomike, z hospodárenia malých podnikoch, z pracovného práva, z kontaktu so zákazníkom, komunikácie, etiky, cudzích jazykov. Je schopný pracovať samostatne, ale aj v kolektíve, vie poskytovať poradenskú službu zákazníkovi, sústavne sledovať odbornú, ekonomickú literatúru, nové trendy v odbore, dodržiavať zásady etiky, konať v súlade s právnymi normami spoločnosti, zásadami humanizmu a demokracie.

Absolvent, ktorý úspešne vykonal záverečnú skúšku, sa môže uchádzať o nadstavbové štúdium.

Absolventi tohto odboru nachádzajú uplatnenie ako odborní zamestnanci kaderníctva na prevádzkach malých a stredných firiem, v živnostenských zariadeniach, ako zamestnanci firiem zaoberajúci sa výrobkami vlasovej kozmetiky.

# Učebný plán

|  |  |
| --- | --- |
| **Škola** (názov, adresa)29 | SOŠ polytechnická a služieb arm. gen. L. Svobodu, Bardejovská 715/18, 089 01 Svidník |
| **Názov ŠkVP** | Kaderník |
| **Kód a názov ŠVP** | 64 Ekonomika a organizácia, obchod a služby  |
| **Kód a názov učebného odboru** | 6456 H kaderník  |
| **Stupeň vzdelania** | stredné odborné vzdelanie – ISCED 3C |
| **Dĺžka štúdia** | 3 roky |
| **Forma štúdia** | denná |
| **Druh školy** | štátna |
| **Vyučovací jazyk** | slovenský jazyk |
| **Kategórie a názvy vyučovacích predmetov** | **Počet týždenných vyučovacích hodín v ročníku** |
| **1.** | **2.** | **3.** | **Spolu** |
| **Teoretické vyučovanie** | **15** | **13** | **12** | **40** |
| **Všeobecno-vzdelávacie predmety** | **8** | **5,5** | **5** | **18,5** |
| slovenský jazyk a literatúra  | 1,5 | 1 | 1 | 3,5 |
| 1.cudzí jazyk d), e) | 1,5 | 1,5 | 2 | 5 |
| občianska náuka  | 1 |  |  | 1 |
| etická výchova/náboženská výchova f) | 1 |  |  | 1 |
| chémia |  | 1 |  | 1 |
| matematika  | 1 | 1 | 1 | 3 |
| Informatika g) | 1 |  |  | 1 |
| telesná a športová výchova d) | 1 | 1 | 1 | 3 |
| **Odborné predmety** | **7** | **7,5** | **7** | **21,5** |
| technológia g), j) | 2,5 | 3 | 3 | 8,5 |
| materiály g) | 1,5 | 1,5 | 2 | 5 |
| zdravoveda | 1 |  |  | 1 |
| odborné kreslenie g) | 1 | 1 |  | 2 |
| psychológia |  | 1 | 1 | 2 |
| ekonomika | 1 | 1 | 1 | 3 |
| **Praktické vyučovanie**  | **18** | **21** | **21** | **60** |
| Odborný výcvik g), i) | 18 | 21 | 21 | 60 |
| **Spolu** | **33** | **34** | **33** | **100** |

 **Prehľad využitia týždňov**

|  |  |  |  |
| --- | --- | --- | --- |
| **Činnosť** | **1. ročník** | **2. ročník** | **3. ročník** |
| Vyučovanie podľa rozpisu | **33** | **33** | **30** |
| Záverečná skúška | **-** | **-** | **1** |
| Časová rezerva(účelové kurzy, opakovanie učiva, exkurzie, výchovno-vzdelávacie akcie a i.)  | **7** | **7** | **6** |
| Účasť na odborných akciách | **-** | **1** | **-** |
| **Spolu týždňov** | **40** | **40** | **37** |

**Poznámky k vzorovému učebnému plánu pre 3-ročný učebný odbor 6456 H kaderník:**

a) Riaditeľ školy môže na základe odporúčania predmetovej komisie vykonať vo vzorovom učebnom pláne úpravy až do 10% z celkového počtu týždenných vyučovacích hodín. Pri týchto úpravách nie je možné zrušiť žiadny vyučovací predmet, alebo do skupiny predmetov zaradiť nový predmet. Minimálny percentuálny podiel vyučovacích hodín odborného teoretického praktického vyučovania z celkového počtu vyučovacích hodín musí ostať zachovaný.

b) V jednotlivých vyučovacích predmetoch má vyučujúci možnosť upraviť obsah učiva až do výšky 30% v každom ročníku zaradením nových poznatkov, vyplývajúcich z aktuálneho rozvoja vedy a techniky a z potreby prispôsobiť učivo aktuálnym potrebám odboru, trhu práce, alebo regiónu. Zmeny v obsahu učiva všeobecnovzdelávacích predmetov navrhuje príslušná predmetová komisia. Zmeny v obsahu učiva odborných predmetov navrhuje príslušná predmetová komisia na základe požiadaviek zamestnávateľa.

c) Riaditeľ školy po prerokovaní v pedagogickej rade na návrh predmetových komisií rozhodne, ktoré predmety v rámci teoretického vyučovania možno spájať do viachodinových celkov.

d) Trieda sa delí na každej hodine na skupiny pri minimálnom počte 24 žiakov.

e) Vyučuje sa jeden z cudzích jazykov: jazyk anglický, nemecký, francúzsky, ruský, španielsky, taliansky.

f) Vyučuje sa predmet etická výchova, alebo náboženská výchova podľa záujmu žiakov. Na vyučovanie predmetu etická výchova alebo náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine klesne pod 12, možno do skupín spájať aj žiakov z rôznych ročníkov.

g) Trieda sa delí na skupiny, maximálny počet žiakov v skupine je 15.

h) Súčasťou výchovy a vzdelávania žiakov je kurz na ochranu života a zdravia a kurz pohybových aktivít v prírode. Kurz na ochranu života a zdravia má samostatné tematické celky s týmto obsahom: riešenie mimoriadnych udalostí – civilná ochrana, zdravotná príprava, pobyt a pohyb v prírode, záujmové technické činnosti a športy. Organizuje sa v treťom ročníku štúdia a trvá tri dni po šesť hodín. Kurz pohybových aktivít v prírode sa koná v rozsahu piatich vyučovacích dní, najmenej však v rozsahu 15 vyučovacích hodín. Organizuje sa v 1. ročníku štúdia (so zameraním na zimné športy) a v 2. ročníku štúdia (so zameraním na letné športy). Účelové cvičenia sú súčasťou prierezovej témy Ochrana života a zdravia. Uskutočňujú sa v 1. a v 2. ročníku vo vyučovacom čase v rozsahu 6 hodín v každom polroku školského roka raz.

i) Trieda sa delí na skupiny ak je možnosť zriadiť skupinu najmenej 8 žiakov.

j) Ak sa vyučovacia hodina poskytuje formou praktických cvičení, trieda sa delí na skupiny s minimálnym počtom 8 žiakov v skupine.